भारतीय फुटबॉल की दो शीर्ष टीमों सालगावकर एफसी और स्पोर्टिंग क्लब डि गोवा ने एआईएफएफ के घरेलू लीग प्रणाली को नया रूप देने के फैसले को लेकर शुक्रवार (24 जून) को आईलीग के आगामी सत्र से हटने का फैसला किया। गोवा की इन दोनों टीमों ने संयुक्त बयान जारी करके यह फैसला किया। एआईएफएफ 17 मई को विभिन्न हितधारकों से मिला था जिसमें मार्केटिंक सहभागी आईएमजी रिलायंस भी शामिल था और उसने एक तरह से आईएसएल को देश की मुख्य लीग के रूप में मान्यता दे दी जबकि भारत में 2017.18 से त्रिस्तरीय फुटबॉल प्रणाली गठित करने का फैसला किया था।